མི་ནག་འཆམ་ནི་སོ་སྐྱེས་ཕལ་བའི་འཁྲབ་པའི་འཆམ་ལ་ཟེར་བ་ཡིན་ཏེ།དེ་ནི་གར་གྱི་སྟངས་སྟབས་གཙོར་འཛིན་པའི་དམངས་ཁྲོད་ཀྱི་སྒྱུ་རྩལ་གྱི་རྣམ་པ་ཞིག་ཡིན་ལ།ཕལ་ཆེར་ལོ་ངོ༡༣༠༠ལྷག་གི་ལོ་རྒྱུས་ཡོད།སྦ་བཞེདདུ།དུས་རབས་བརྒྱད་པར་རྒྱལ་པོ་ཁྲི་སྲོང་ལྡེ་བཙན་གྱིས་བསམ་ཡས་དགོན་པ་བཞེངས་སྐབས་སུ།སློབ་དཔོན་པདྨ་འབྱུང་གནས་ཀྱིས་གདོན་འདྲེ་བཏུལ་བར་སྔོན་ཁྲིད་ནས་བྲོ་གར་འཁྲབ་པ་འཁོད་ཡོད།མི་ནག་འཆམ་ནི་དང་ཐོག་ཉིང་ཁྲི་རྫོང་རྨེ་རུ་ཤང་ནས་དར་བ་དང་།རྗེས་སུ་ཀོང་པོའི་ས་ཁུལ་དུ་དར་ཁྱབ་བྱུང་བ་རེད།ལོ་རེའི་བོད་རྩིས་ཀྱི་ཟླ༢པའི་ཚེས༢༨ཉིན་ནས༢༩བར་ཏེ་ཞིང་རྨོས་ཚར་རྗེས་དང་།ཟླ༨པའི་ཚེས༢༨ནས་༢༩བར་ཏེ་ལོ་ལེགས་བསྡུས་རྗེས།ས་གནས་ཀྱི་མི་རྣམས་ཕྱོགས་གཅིག་ཏུ་འཛོམས་ནས་མི་ནག་འཆམ་ལ་རོལ་ཏེ་སྨོན་ལམ་དང་རྟེན་འབྲེལ་ཞུ་བཞིན་ཡོད།དེ་ནི་མི་རྣམས་ཀྱིས་གདོན་འགོག་པ་དང་།ཆར་ཆུ་དུས་སུ་འབབ་པར་རེ་སྨོན་དང་།ལོ་ལེགས་ཡོང་བར་རྟེན་འབྲེལ་ཞུ་བ་ཡིན།